Täidaks uus usk ehk sel joonel paremini oma  ülesannet kui senine? Sellele küsimusele on raske vastata, kuna pole teada taarausu eetiline nõudestik, ta eetiline ilme. Need määrangud, mis eelnevas kirjutises juhuslikult siin-seal mai­nitud, ei luba oletada ta suutelisust sel alal. Sest elus viljeldav eetos on midagi muud, kui üldsõnaliselt lausestatud programmid. Seski suhtes on meie taarausk saksliku paganluse k ο ο p i a - sest sealgi on e e t ο s suunatud kollektiivile, massile, arvestamata üksikisikut. See on aga eetilises kasvatuses väär tee. Kõlblus  ja moraal pole dressuuri, vaid meelsuse asjad ja seega ülimal määral esmalt isi­kulised suurused. Alles kõlbelised isiksused moodustavad eetilise ühis­konna. Neid väärtusi kasvatatakse alt üles, mitte ülalt alla. Ja on raske uskuda, et ses suhtes mingi kunstlikult kujundatud usund suudaks pakkuda kõrge­mat, ülevamat ning ideaalsemat, kui seda taas leidub fikseerituna Uues Testamendis. Eriti meie rahva elu ja vaimse ning kõlbelise tervise seisukohalt peaks oldama ettevaatlik peade segamises uute ebaküpsede  ideedeg a. Kõl­belisel alal tehtud eksisammud tavalisesti end tasuvad aegade jooksul paratamatult kord kurjasti kätte.